KOMISSION ASETUS (ETY) N:o 1535/83,
annettu 13 päivänä kesäkuuta 1983,
tavaroiden luokittelusta yhteisen tullitariffin alanimikkeeseen 21.07 G I a) 1
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tuotetta, joka koostuu lisättyä natriumsitraattia sisältävästä tuoreesta naudanverestä saadusta kuivatusta plasmasta, jonka kokonaisvalkuaisainepitoisuus on 73,3 prosenttia ja jota käytetään elintarvikevalmisteiden lisäaineena,
neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 604/83(3), liitteenä olevan yhteisen tullitariffin nimikkeeseen 21.07 kuuluvat muualle kuulumattomat elintarvikevalmisteet,
täsmällisemmän nimikkeen puuttuessa kyseinen tuote on luokiteltava nimikkeeseen 21.07 muualle kuulumattomana elintarvikevalmisteena; tästä nimikkeestä on syytä valita alanimike 21.07 G I a) 1, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Kuivatusta plasmasta koostuva tuote, jota valmistetaan tuoreesta naudanverestä, johon on lisätty natriumsitraattia, jonka kokonaisvalkuaisainepitoisuus on 73,3 prosenttia ja jota käytetään elintarvikevalmisteiden lisäaineena, on luokiteltava yhteisen tullitariffin alanimikkeeseen
21.07 Elintarvikevalmisteet, muualle kuulumattomat
G. muut:
I. joissa ei ole lainkaan maitorasvaa tai joissa sitä on vähemmän kuin 1,5 painoprosenttia:
a. joissa ei ole lainkaan sakkaroosia tai joissa sitä on vähemmän kuin 5 prosenttia (mukaan lukien inverttisokeri sakkaroosina ilmaistuna):
1. jotka eivät sisällä tärkkelystä tai sisältävät sitä vähemmän kuin 5 prosenttia.
2 artikla
Tämä asetus tulee voimaan neljäntenäkymmenentenätoisena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä kesäkuuta 1983.